ועדת הכנסת, כנסת 18, פרוטוקול מספר 32, 2009-07-27 10:00

זאב אלקין: בוקר טוב.

זאב אלקין: הנושא הראשון שלנו היום הוא קביעת מסגרת הדיון להצעות להביע אי אמון בממשלה.

זאב אלקין: כידוע, הוגשו היום 5 הצעות אי אמון לקראת הדיון האחרון לפני הפגרה, ועל כן בנוהל שכבר התפתח כאן- -

אחמד טיבי: האם זה מעיד על אי אמון בממשלה, אדוני?

זאב אלקין: זה מעיד על כך שהאופוזיציה היא אופוזיציה עקבית ועומדת על עמדתה.

רחל אדטו: השאלה היא אם בין כל אלה יש אחד מהקואליציה שהגיש.

ציון פיניאן: זה מעיד על כך שלאופוזיציה אין מה לעשות.

זאב אלקין: מה שמפתיע אותי הוא שכשכל מפלגה מציעה אי אמון היא מציעה דווקא את הנציג שלה לרשות הממשלה.

זאב אלקין: הגיע הזמן לגוון, שמפלגה אחת תציע נציג של מפלגה אחרת ולהפך.

רחל אדטו: "מחרבייך ומהרסייך ממך ייצאו".

זאב אלקין: הגיע הזמן לפרגן מפלגה אחת לרעותה כדי להדק את האחדות האופוזיציונית.

זאב אלקין: אני מציע לכם בהתאם לכך לאשר מסגרת דיון של 10 דקות לכל מציע ו-3 דקות לכל נציגי הסיעות.

זאב אלקין: מי בעד ההצעה הזאת?

זאב אלקין: מי נגד?

זאב אלקין: מי נמנע?

זאב אלקין: בעד – רוב; נגד – אין; נמנעים – אין.

זאב אלקין: אושר.

זאב אלקין: ב.

זאב אלקין: סדרי ישיבות הכנסת בימים ג'' ו-ד'' השבוע

זאב אלקין: הנושא השני על סדר היום הוא קביעת סדרי ישיבות של הכנסת בימים ג' ו-ד' השבוע.

זאב אלקין: הבקשות המיוחדות של יושב ראש הכנסת אלינו לאישור נובעות מכך שיום ד' השבוע הוא ערב תשעה באב, ולכן יש לפיכך בקשה להתחיל את היום הזה מוקדם יותר ולסיים אותו הרבה יותר מוקדם ממה שקורה, בוודאי ביום האחרון למושב.

רחל אדטו: זה יהיה על חשבון הוועדות בבוקר?

זאב אלקין: בהחלט.

זאב אלקין: הבקשה של יושב ראש הכנסת היא לפתוח את ישיבת המליאה ביום שלישי ב-14:30 וביום רביעי לפתוח את הישיבה ב-9:00 ולנעול אותה ב-14:00.

זאב אלקין: אם אין התייחסויות מיוחדות אני אביא את הבקשה להצבעה.

נסים זאב: אולי אפשר לצמצם את זה עד 13:00?

נסים זאב: למה עד 14:00?

זאב אלקין: זאת בקשה של יושב ראש הכנסת.

נסים זאב: אז גם זכותי לבקש בקשה.

נסים זאב: זה ערב תשעה באב.

זבולון אורלב: אתה מתחיל לצום כבר ב-14:00?

נסים זאב: לא הצום.

נסים זאב: לא עוסקים במלאכה, ובוודאי לא במלאכה פוליטית- -

זאב אלקין: זה צורכי ציבור.

נסים זאב: - - לכן אני מבקש אם אפשר לצמצם את זה עד 13:00.

אחמד טיבי: לזכותו ייאמר, שכל שנה הוא משמיע את הבקשה הזאת.

זאב אלקין: אבל כל שנה הולכים על 14:00.

זבולון אורלב: משעה 13:00 נתקזז.

נסים זאב: השאלה מה יהיה בין 13:00 ל-14:00.

נסים זאב: אם זה הצעות חוק זאת בעיה.

זאב אלקין: יכול להיות.

נסים זאב: אז זה לא פֶר שלא נהיה פה.

זאב אלקין: זה נכון.

זאב אלקין: אני מאוד מקווה שתהיה כאן.

נסים זאב: אז לפחות סדר היום- -

מנחם מוזס: קח בחשבון שאני לא אהיה כאן.

נסים זאב: אני מבקש שאם יהיו הצעות חוק שהם יהיו בראשונה, והשאילתות יהיו לאחרונה.

זאב אלקין: אין שאילתות.

נסים זאב: בדרך כלל יש שאילתות בעל-פה.

זאב אלקין: לא יהיו דברים כאלה.

נסים זאב: אז אם יש הצעות לסדר שיהיו בסוף.

זאב אלקין: אין הצעות לסדר, אין כלום.

זאב אלקין: רק חקיקה.

זאב אלקין: אגב, אם המליאה תסתיים לפני 14:00 אף אחד לא יחזיק אותה בכוח עד 14:00.

נסים זאב: אפשר לבוא במוצאי תשעה באב ולהמשיך בדיונים.

זאב אלקין: אומר לי מזכיר הכנסת שנבדקו תקדימים של שנים קודמות בעניין דיונים בערב תשעה באב, וזה תמיד היה ב-14:00.

זאב אלקין: תשעה באב נכנס מאוחר מאוד כי זה שעון קיץ, ולכן בהחלט נראה לי שזאת הצעה סבירה.

זאב אלקין: אני מביא לאישור את בקשת יושב ראש הכנסת.

זאב אלקין: מי בעד?

זאב אלקין: מי נגד?

זאב אלקין: מי נמנע?

זאב אלקין: בעד – רוב; נגד – אין; נמנע – 1.

זאב אלקין: הבקשה אושרה.

אחמד טיבי: איזו הצעה זאת, אדוני?

זאב אלקין: סדרי הדיון בימים ג' ו-ד'.

אחמד טיבי: אם כך, שלושה נמנעים – גם אני ורחל אדטו.

אחמד טיבי: ג.

אחמד טיבי: בקשות הממשלה ובקשות ועדות הכנסת לפטור מחובת הנחה מוקדמת של הצעות חוק: בקשת הממשלה להקדמת הדיון בהצעת חוק סדר הדין הפלילי (סמכויות אכיפה – מעצרים) (היוועדות חזותית – הוראת שעה) (תיקון מס' 2), התשס"ט-2009, לפני הקריאה הראשונה.

זאב אלקין: אנחנו עוברים לסעיף ג' על סדר היום: בקשות הוועדות השונות ובקשת הממשלה למספר פטורים מחובת הנחה.

זאב אלקין: יש נספח מיוחד שהופץ מהחוקים כי כידוע אנחנו נמצאים לקראת הפגרה, וועדות רבות רוצות לקדם חוקים, ואם רוצים שהחקיקה תיגמר חשוב להם לקבל פטור מחובת הנחה כדי שמיד כשוועדה תסיים לעבוד על חלק מהחוקים היא תוכל לקדם אותם למליאה בהתאם.

רחל אדטו: אחרי שהצלחת להעביר את הפרטת הקרקעות מחובת הנחה, כבר הכול קטן.

זאב אלקין: סעיף א': בקשת הממשלה להקדמת הדיון בהצעת חוק סדר הדין הפלילי (סמכויות אכיפה – מעצרים) (היוועדות חזותית – הוראת שעה) (תיקון מס' 2), התשס"ט-2009, לפני הקריאה הראשונה.

זאב אלקין: נציג המשרד לביטחון פנים, אני מבקש בקצרה משפט אחד או שניים – תאר לנו בעיקר מה הסיבה לדחיפות הבקשה לפטור מחובת הנחה.

זאב אלקין: אנחנו לא דנים בהצעת החוק לגופה, אלא רק בפטור מחובת הנחה.

נסים זאב: אדוני היושב ראש, יש לי שאלה אליך.

נסים זאב: אני מבין שישיבות הכנסת והמליאה מתקיימות כרגיל- -

זאב אלקין: לא, לא, לא.

נסים זאב: כך אני מבין.

נסים זאב: אז למה להכריז שיוצאים לפגרה באופן רשמי ולכנס שוב באופן בלתי רשמי?

נסים זאב: מה זה, מוסד בלתי רשמי?

זבולון אורלב: אל תיתן להם רעיונות.

זאב אלקין: אני אבהיר שוב את הדברים.

זאב אלקין: לפי מיטב הבנתי, הממשלה מתכוונת לבקש כינוס מיוחד של הכנסת בפגרה ביום שני.

זאב אלקין: זה לא אומר שהכנסת עובדת כסדרה, זה לא אומר שזה שלושה ימים רגילים.

אברהם מיכאלי: בקיצור, מקבלים שעות נוספות, מקבלים משכורת מיוחדת.

זאב אלקין: זה קשור לדיון שהיה כאן בוועדת גרונאו.

נסים זאב: אדוני היושב ראש, האם הכוונה היא רק ליום שני הבא או יש כוונה שהמליאה תתכנס גם בשני, שלישי ורביעי, כפי שאני שומע?

זאב אלקין: לפי מיטב הבנתי, הממשלה מתכוונת להגיש בקשה ליום שני.

זאב אלקין: אבל אתה חבר כנסת ותיק, ואתה יודע שלפעמים כשהדיון מתחיל ביום שני הוא לא תמיד נגמר ביום שני.

נסים זאב: אז אני מבקש להכריז על פגרה לא השבוע.

נסים זאב: אני מבקש שביום שלישי הבא באופן רשמי יכריזו על פגרה.

נסים זאב: אין לי בעיה.

נסים זאב: לא יכול להיות שיכריזו על פגרה ארבעה ימים קודם, ואנחנו יוצרים רושם כאילו הכנסת יצאה לפגרה בתאריך מוקדם קודם לכן.

נסים זאב: לא שאני מבקש פריבילגיה עוד יום או יומיים נוספים- -

רחל אדטו: הוא רוצה ציבורית "למען יראו".

זאב אלקין: אתה רוצה להאריך את המושב?

אחמד טיבי: יש אפקט ציבורי יותר בכותרת הבאה:

אחמד טיבי: חברי הכנסת קטעו את חופשתם ושבו לדיוני חוק הרפורמה.

אחמד טיבי: זה יותר דרמטי.

זאב אלקין: חברים, אני מבקש קצת סדר.

זאב אלקין: אנחנו כרגע לא בדיון על עבודת הכנסת בפגרה.

זאב אלקין: אנחנו אישרנו את מועדי הפגרה.

זאב אלקין: אם מישהו רוצה להציע שינוי מועדי פגרה הוא צריך להגיש בקשה מסודרת ליושב ראש הכנסת וממנו אלינו.

זאב אלקין: אני לא מכיר שהוגשה בקשה כזאת, אז אני כרגע מנוע מלדון.

זאב אלקין: אנחנו כאן בסעיף בקשות לפטורים מחובת הנחה של מספר חוקים.

זאב אלקין: תאפשרו לי בבקשה להמשיך לנהל את זה לפי סדר היום.

זאב אלקין: אני חוזר לסעיף א', בבקשה, מר חיים אמיגה.

חיים אמיגה: חוק סדר הדין הפלילי (סמכויות אכיפה – מעצרים) (היוועדות חזותית) מ-2007 נקבעה כהוראת שעה כדי לבצע הליך בדיקה לכך שעצורים שהם בגירים ונתנו הסכמתם שטרם הוגש נגדם כתב אישום תינתן להם האפשרות שהדיון במעצרם יידון באמצעות היוועדות חזותית בלי לגרור אותם לדיונים בבתי משפט על כל הכרוך בכך.

חיים אמיגה: כיוון שיש מספר גופים שנוגעים בדבר, הן הסנגוריה הציבורית והן הנהלת בתי המשפט ומשרד המשפטים ושב"ס, התגלעו כל מיני מחלוקות לגבי המשך הפרויקט שיש לו גם מחקר מלווה.

זאב אלקין: אני מבקש שתתרכז בסיבה לבקשה.

חיים אמיגה: אני מגיע מיד.

חיים אמיגה: מכיוון שיש מספר גופים שהיו קשורים לכל מה שקשור לחקיקה של החוק הזה ולליווי שלו, הן הסנגוריה הציבורית, הן שב"ס, משרד המשפטים והנהלת בתי המשפט, התגלעו מספר מחלוקות בין מספר גופים לגבי הדרך להמשך התהליך.

חיים אמיגה: הוראת השעה פגה ב-22 ביולי כשרק ב-20 ביולי הייתה ישיבה בין שר המשפטים, השר לביטחון הפנים, הנהלת בתי המשפט והיועץ המשפטי לממשלה ונקבע המתווה כי שהוא מובא כיום בטיוטת הצעת החוק.

חיים אמיגה: כיוון שרק ב-20 ביולי גובש ההסדר, כפי שהוא מופיע בטיוטת החוק, וב-22 ביולי פגה הוראת השעה יש צורך בדחיפות בפטור מהנחה כדי שהליך ההיוועדות החזותית יחודש.

זאב אלקין: תודה רבה.

זאב אלקין: חבר הכנסת מיכאלי, בבקשה.

אברהם מיכאלי: אנחנו פיצלנו את החוק הזה מכיוון שהממשלה לא הייתה מוכנה עם החוק הזה.

אברהם מיכאלי: השאלה היא מה הטעם להקדים את זה אם נחדש את הדיונים ונחזור לאותם תנאים?

זאב אלקין: עד כמה שהבנתי מאז שהייתה מחלוקת שאתה מתאר הממשלה הצליחה להתגבש סביב ההצעה, ואני מניח שהיא תביא נתונים.

זאב אלקין: אם היא לא תביא נתונים ברור מה תהיה הוועדה הרלוונטית.

אברהם מיכאלי: אני בכוונה מביא את הנקודה הזאת כי בגלל זה החוק הזה לא נדון.

זאב אלקין: ברור גם מה תהיה הוועדה.

זאב אלקין: לכן מבחינה זאת אם לא יהיו נתונים, מהיכרותי עם ראש הוועדה הוא ישלח אותם חזרה לאסוף נתונים.

זאב אלקין: אבל אנחנו כאן רק דנים בבקשתם להביא את זה להצבעה היום כדי להעביר את זה לוועדה.

זאב אלקין: מי בעד בקשת הממשלה להקדמת הדיון בהצעת חוק סדר הדין הפלילי?

זאב אלקין: רוב; מי נגד?

זאב אלקין: מי נמנע?

זאב אלקין: הבקשה אושרה.

זאב אלקין: היה קוורום.

זאב אלקין: לבקשות הבאות לא צריך קוורום.

זאב אלקין: בקשתו של יושב ראש ועדת החינוך, התרבות והספורט להקדמת הדיון בהצעת חוק חינוך ממלכתי (תיקון מס' 11) (דרגי השתתפות של רשות חינוך מקומית בתקציב של מוסדות חינוך מוכרים לא רשמיים), התשס"ט-2009 (פ/1363), לפני קריאה שנייה ושלישית.

זאב אלקין: הבקשה הבאה היא בקשתו של יושב ראש ועדת החינוך, התרבות והספורט להקדמת הדיון בהצעת חוק חינוך ממלכתי (תיקון מס' 11) (דרגי השתתפות של רשות חינוך מקומית בתקציב של מוסדות חינוך מוכרים לא רשמיים), התשס"ט-2009, לפני קריאה שנייה ושלישית.

זאב אלקין: הנסיבות לבקשה הן ברורות.

זבולון אורלב: הסיבה היא מאוד פשוטה: פתיחת שנת הלימודים.

זבולון אורלב: זאת הצעת חוק פרטית, לא הצעת חוק ממשלתית, כך שאי אפשר לדון בה בכינוסי פגרה.

זבולון אורלב: לכן החוק חייב להיות מאושר.

זבולון אורלב: אם הוא לא יאושר חלילה זה שיבוש מוחלט לכל מערכת החינוך החרדי.

זבולון אורלב: אין שום סיבה שהכנסת תעכב את זה.

זאב אלקין: אני מביא להצבעה את בקשת יושב ראש ועדת חינוך לאשר פטור מחובת הנחה להצעת החוק המדוברת.

רחל אדטו: זאת ההצעה של גפני, נכון?

זאב אלקין: כן.

זאב אלקין: היא עברה בסוף בקונצנזוס בוועדת חינוך.

זבולון אורלב: תמיכה מלאה של קואליציה ואופוזיציה.

זבולון אורלב: וגם במליאה.

זאב אלקין: מי בעד הבקשה?

זאב אלקין: רוב; נגד- 2.

זאב אלקין: נמנעים – 2.

זאב אלקין: הבקשה אושרה.

זאב אלקין: 3.

זאב אלקין: בקשת יו"ר ועדת הפנים והגנת הסביבה להקדמת הדיון בשלוש הצעות החוק לפני קריאה שנייה ושלישית א.

זאב אלקין: הצעת חוק המשטרה (דין משמעתי, בירור קבילות שוטרים והוראות שונות) (תיקון מס' 6) (עובדים אזרחיים), התשס"ט-2008.

זאב אלקין: ב.

זאב אלקין: הצעת חוק לתיקון פקודת בתי הסוהר (מס' 39) (עובדים אזרחיים), התשס"ט-2008.

זאב אלקין: ג.

זאב אלקין: הצעת חוק רשויות מקומיות (מימון בחירות) (הוראת שעה), התשס"ט-2009.

זאב אלקין: סעיף שלישי הוא בקשת יו"ר ועדת הפנים והגנת הסביבה להקדמת הדיון בשלוש הצעות החוק לפני קריאה שנייה ושלישית: 1.

זאב אלקין: הצעת חוק המשטרה (דין משמעתי, בירור קבילות שוטרים והוראות שונות) (תיקון מס' 6) (עובדים אזרחיים), התשס"ט-2008.

זאב אלקין: 2.

זאב אלקין: הצעת חוק לתיקון פקודת בתי הסוהר (מס' 39) (עובדים אזרחיים), התשס"ט-2008 3.

זאב אלקין: הצעת חוק רשויות מקומיות (מימון בחירות) (הוראת שעה), התשס"ט-2009.

זאב אלקין: הוגשה בקשה של יושב ראש ועדת הפנים לבקשה לפטור מחובת הנחה לשלוש הצעות החוק האלה עד כמה שאני מבין, מסיבות סוף מושב.

זאב אלקין: מדובר על הצעת חוק פרטית אחת, ההצעה השלישית, של חברת הכנסת פניה קירשנבאום, והראשונה והשנייה הן הצעות חוק ממשלתיות שעד כמה שאני מבין, הוועדה מתכוונת להשלים בהם דיון, והיא רוצה להיות במצב שהיא יכולה להביא אותן מיד לאחר השלמת הדיון בוועדה.

אחמד טיבי: אנחנו יכולים לקבל סקירה על כל חוק וחוק, כמקובל?

אתי בן יוסף: עידו, היועץ המשפטי.

עידו בן יצחק: שתי הצעות החוק – המשטרה ופקודת בתי הסוהר – הן שתי הצעות חוק דומות שנועדות לאפשר קליטת עובדים אזרחיים במשטרה ובשב"ס.

עידו בן יצחק: הדחיפות שהתעוררה - -

רחל אדטו: מה זאת אומרת עובדים אזרחיים?

עידו בן יצחק: עובדים בתפקידים מסוימים שהם לא שוטרים או לא סוהרים.

עידו בן יצחק: כלומר, בתפקידי מזכירות או בתפקידי אפסנאות- -

רחל אדטו: כוח אדם?

עידו בן יצחק: סוג של.

עידו בן יצחק: הדחיפות שנוצרה היא מכיוון שחלק מהעובדים נקלטו במשטרה בעקבות חוק פרץ, והחל מאפריל המשטרה ושב"ס חייבו לקלוט אותם.

עידו בן יצחק: אין כרגע הסדר של ממש איך ממנים אותם, איך מפטרים אותם, איזה דין משמעתי חל עליהם, איך מקדמים אותם.

עידו בן יצחק: לכן הצעת החוק הזאת נועדה גם לפתור את הבעיה הנקודתית שלהם וגם להסדיר העסקה של עובדים- - -.

זאב אלקין: תודה.

זאב אלקין: שמענו את ההסבר.

זאב אלקין: אני מביא כל חוק להצבעה בנפרד.

אחמד טיבי: מה זה "מימון בחירות"?

זאב אלקין: מימון בחירות זה הוראה טכנית של הדיווחים על מימון בחירות מקומיות.

ציון פיניאן: לאפשר להם להאריך את זמן ההגשה.

אחמד טיבי: אנחנו בעד.

זאב אלקין: אני מביא את ההצעה הראשונה: מי בעד לאשר פטור מחובת הנחה להצעת חוק המשטרה?

זאב אלקין: רוב; מי נגד?

זאב אלקין: אין; מי נמנע?

זאב אלקין: אין נמנעים.

זאב אלקין: הבקשה אושרה.

זאב אלקין: הצעת החוק הממשלתית שנייה: הצעת חוק לתיקון פקודת בתי הסוהר (מס' 39) (עובדים אזרחיים).

זאב אלקין: מי בעד הבקשה לפטור?

זאב אלקין: רוב; נגד- אין; נמנע – 1.

זאב אלקין: הצעת חוק רשויות מקומיות וחברי כנסת נוספים (מימון בחירות) (הוראת שעה).

זאב אלקין: מי בעד פטור מחובת הנחה?

זאב אלקין: רוב.

נסים זאב: אדוני היושב ראש, אני מצביע בגלל שהממשלה מבקשת, אבל לא הבנתי למה זה דחוף.

זאב אלקין: זאת לא בקשה של הממשלה, זאת בקשה של יושב ראש ועדת הפנים חבר הכנסת דוד אזולאי.

אחמד טיבי: גם של פניה, וגם חוק טוב.

זאב אלקין: מי נגד?

זאב אלקין: אין; מי נמנע?

זאב אלקין: אין.

זאב אלקין: אושר פה-אחד.

זאב אלקין: 4.

זאב אלקין: בקשת יושב ראש ועדה משותפת לוועדת המדע והטכנולוגיה ולוועדת הפנים והגנת הסביבה להקדמת הדיון בהצעת חוק הכללת אמצעי זיהוי ביומטריים במסמכי זיהוי ובמאגר מידע, התשס"ט-2008 (מ/408)

זאב אלקין: לפני הקריאה השנייה והשלישית.

זאב אלקין: אני עובר לסעיף האחרון: בקשת יושב ראש ועדה משותפת לוועדת המדע והטכנולוגיה ולוועדת הפנים והגנת הסביבה להקדמת הדיון בהצעת חוק הכללת אמצעי זיהוי ביומטריים במסמכי זיהוי ובמאגר מידע, התשס"ט-2008, לפני הקריאה השנייה והשלישית.

רחל אדטו: יש לי על זה הערה שניזונה מהעיתונות.

רחל אדטו: ראיתי שיש ארבעה חברי כנסת שביקשו דיון חוזר.

ניצן הורוביץ: זה כבר נדון הבוקר.

רחל אדטו: איפה?

ניצן הורוביץ: בוועדה- - -

זאב אלקין: אבל לא הוכרע.

רחל אדטו: אז לכאן אין טעם לקדם את זה.

רחל אדטו: הדבר הזה צובר כל כך הרבה התנגדות, חשוב שזה יגיע לדיון ציבורי, ואני מניחה שהפגרה רק תעשה טוב מבחינת הדיון הציבורי לזה.

זאב אלקין: אז את מתנגדת לבקשה.

רחל אדטו: אני בכלל לא מבינה למה זה עולה כאן כשבמק

רחל אדטו: ביל יש הבוקר דיון נוסף.

רחל אדטו: חובתנו לא להאיץ את זה; חובתנו לנצל את הפגרה הזאת לדיון ציבורי בעניין הזה.

רחל אדטו: זה דבר שנוגע לכל אחד, וזה בוודאי לא דבר שחייבים לקבל בו היום החלטה לקראת הפגרה.

זאב אלקין: קודם כול, חברת הכנסת אדאטו, כשחבר הכנסת שטרית הגיש לכאן את הבקשה זה לא היה קשור לשאלה מתי החוק יעלה לדיון.

זאב אלקין: ההבדל של פטור מחובת הנחה בקריאה שנייה ושלישית הוא הבדל של יום אחד.

זאב אלקין: זאת המשמעות, וכדאי שכולנו נדע על מה מדובר.

זאב אלקין: אני יודע שיושב ראש הוועדה המשותפת חבר הכנסת שטרית נעתר לבקשתם של מספר חברי כנסת, כולל קולי הדל, לשקול מחדש את עניין הרביזיות.

זאב אלקין: הוא לא הצביע על הרביזיות ולא על ההסתייגויות לחוק, אלא החליט שהוא רוצה לקיים כאן הידברות עם חברי הכנסת ועם שרים בממשלה.

זאב אלקין: אבל זה לא מבטל את הבקשה שלו לפטור מחובת הנחה.

זאב אלקין: ברגע שיגיעו להבנות בוועדה הזאת, והחוק יעבור, אין סיבה לעכב אותו.

זאב אלקין: לא ידוע לי שהוא ביקש למשוך את הבקשה הזאת אף על פי שהוא דחה את ההצבעה היום – אני לא רואה סתירה בין שני הדברים – ולכן בעיניי, הבקשה שלו בעינה עומדת.

ניצן הורוביץ: יש חשיבות לעניין משום שהיושב ראש אמר בבוקר שהוא יחזור לממשלה, ויכול להיות שמחר הוא יכנס ישיבה וידון ברביזיה.

ניצן הורוביץ: אז נשאר יום אחד.

ניצן הורוביץ: לכן זה מאוד רלוונטי הפטור מחובת הנחה.

זאב אלקין: זה יכול להיות, ומכיוון שזאת הצעת חוק ממשלתית היא יכולה לבוא גם במהלך הפגרה.

אברהם מיכאלי: יש לי הצעת פשרה.

אברהם מיכאלי: מחר יש לנו במילא דיון נוסף בוועדת כנסת.

זאב אלקין: לא בטוח שבעניין הזה.

זאב אלקין: אנחנו יכולים לא לאשר את בקשתו.

אברהם מיכאלי: אולי נדחה את הדיון בסעיף הזה למחר?

זאב אלקין: אני לא רואה סיבה, זה לא קשור לדיון ברביזיות.

זאב אלקין: אנחנו יכולים לתת לו את הפטור, ויכולים שלא.

זאב אלקין: אני הבנתי מהממשלה שגם הממשלה רוצה לקדם את החוק- -

אברהם מיכאלי: מיד לתת פטור, רק אני אומר, אם אפשר לדבר על זה מחר כי נהיה יותר חכמים.

זאב אלקין: חוששני שלא יהיה לנו פנאי לדבר על זה מחר.

זאב אלקין: לכן אנחנו יכולים להצביע על הבקשה, אפשר לדחות אותה.

זאב אלקין: אבל אפשר לאשר אותה.

אלכס מילר: אדוני היושב ראש, גם אני חושב שזה קצת לא נראה לנו העניין הזה- -

זאב אלקין: אז תצביע "נגד".

זאב אלקין: זאת בקשה של חבר הכנסת שטרית, לא שלי.

אלכס מילר: אבל הבקשה החוזרת שלנו היא שאם אפשר לעשות את זה מחר אנחנו נשמח, אחרת לא נתמוך.

רוברט אילטוב: לא ראינו את הצעת הפשרה, לכן אנחנו לא יכולים- -

אלכס מילר: זה גם חוק במחלוקת לא קטנה.

זבולון אורלב: תעלה הצעה אם לדחות את זה למחר, אל תדחה את הבקשה.

אברהם מיכאלי: נכון, אני לא רוצה לדחות את הבקשה.

זאב אלקין: אני לא מתחייב לכם להביא את זה מחר.

אברהם מיכאלי: יש מחר ועדת כנסת?

זאב אלקין: יכול להיות שתהיה, אבל אני לא מתחייב להביא את זה מחר.

זאב אלקין: אין לי בעיה אם זה רצונם של חברי כנסת, להסיר את זה מסדר היום.

אברהם מיכאלי: אני לא מסכים להסיר את זה מסדר היום.

זאב אלקין: אם זה על סדר היום צריך להצביע על זה היום.

נסים זאב: מה זה, חובת היום?

זאב אלקין: לא.

זאב אלקין: אומר לי חבר הכנסת מיכאלי שהוא לא רוצה שאני אסיר את זה מסדר היום.

זאב אלקין: תחליטו מה אתם רוצים – אתם רוצים להצביע או לא רוצים להצביע?

נסים זאב: קבענו שאנחנו דוחים, כי אנחנו רוצים שיקול דעת.

זאב אלקין: בסדר גמור.

זאב אלקין: זה נקרא "להסיר מסדר היום".

נסים זאב: להסיר את זה מהיום למחר.

קריאות: - - -

זאב אלקין: חבר כנסת זאב- -

אחמד טיבי: חבר כנסת זאב, מה זה "דורשים שיקול דעת"?

אחמד טיבי: זה נושא חדש של הקואליציה.

אחמד טיבי: פעם ראשונה אתם דורשים שיקול דעת.

זאב אלקין: חבר כנסת נסים זאב, עם כל הכבוד, יכול להיות שבעוד כמה ימים יישב על הכיסא הזה מישהו אחר, כנראה, זה מה שיקרה.

זאב אלקין: אבל נכון לעכשיו אני משמש- -

נסים זאב: אתה רוצה לנקות שולחן?

זאב אלקין: לא.

זאב אלקין: אני משמש כיושב ראש ועדת הכנסת, והסמכות לקבוע סדר יום, עם כל הכבוד, היא של יושב ראש ועדת הכנסת.

זאב אלקין: לכן אם אתם שואלים אותי אם אני מתחייב בפניכם להביא את זה מחר – התשובה היא לא.

זבולון אורלב: אתה יכול להתחייב שתביא את זה לישיבה הבאה.

זאב אלקין: לא.

זאב אלקין: אני לא רוצה.

אלכס מילר: אדוני היושב ראש, אני רואה שגם חברי סיעתו של חבר הכנסת שמבקש את הפטור לא נמצאים כאן אז אני גם לא רואה שיש קונצנזוס בסיעתו.

זאב אלקין: קונצנזוס בסיעתו פחות רלוונטי.

אחמד טיבי: האם אני שוב בודד באופוזיציה?

זאב אלקין: נראה לי, נשארת פה לבד.

רוברט אילטוב: אתה תמיד בודד באופוזיציה.

אחמד טיבי: אני יושב פה סביב השולחן, ואני רואה שאני בודד באופוזיציה יחד עם חברי דני בן סימון.

נסים זאב: אדוני היושב ראש, אני מבקש ממך להעלות להצבעה.

זאב אלקין: מה להעלות להצבעה?

נסים זאב: שמחר הנושא הזה יעלה בוועדה.

זאב אלקין: לא, אין דברים- -

נסים זאב: מה זה, "אין דברים"?

זאב אלקין: לא.

זאב אלקין: מצביעים על זה.

נסים זאב: אני חבר ועדת כנסת, ואני מבקש ממך- -

זאב אלקין: אבל ועדת הכנסת לא קובעת לעצמה סדר יום.

זאב אלקין: יש טעות בידיך.

זאב אלקין: אני יכול להעלות את הבקשה להצבעה, אם אתם רוצים, ואני יכול לא להעלות אותה לבקשה.

נסים זאב: אבל יכולים לבקש חברי ועדה לדחות את הנושא למחר.

זאב אלקין: יכולים.

זאב אלקין: אבל אני לא חייב לשים אותו על סדר היום.

נסים זאב: אם חברים רוצים ומבקשים לדחות אני מבקש ממך לדחות את זה.

זאב אלקין: אז בהתאם לבקשתך אני לא מעלה את הנושא להצבעה היום, והוא יעלה להצבעה במועד שאראה לנכון.

אחמד טיבי: אגב, חשוב להכריע בנושא הזה, חבר הכנסת זאב.

אחמד טיבי: תביא את זה להצבעה.

אחמד טיבי: האיש ביקש פטור מחובת הנחה, הנושא נמצא על סדר היום- -

נסים זאב: הפזיזות מהשטן.

אחמד טיבי: - - למה לא להכריע?

נסים זאב: הפזיזות מהשטן.

נסים זאב: יש דברים שדורשים שיקול דעת.

אחמד טיבי: בוא נצביע.

ציון פיניאן: אני מציע לא להביא את זה להצבעה.

זאב אלקין: הודיע לי חבר הכנסת מיכאלי שהוא שינה את עמדתו, והוא מבקש שההצבעה תתקיים עכשיו.

זאב אלקין: אגב, אני חושב שהוא צודק, ואני חושב שמי שרוצה לשנות את החוק – הקרב הוא בוועדה, לא כאן.

זאב אלקין: אני בכל זאת מביא להצבעה את בקשתו של חבר הכנסת שטרית לאשר פטור מחובת הנחה להצעת החוק הזאת.

זאב אלקין: מי בעד בקשתו של חבר הכנסת שטרית?

זאב אלקין: 7; מי נגד? 4.

זאב אלקין: הבקשה אושרה.

רוברט אילטוב: חמישה, למה ארבעה?

זאב אלקין: גם עם חמישה הבקשה אושרה.

אחמד טיבי: אני מבקש רביזיה בסוף הישיבה.

זאב אלקין: רביזיה זה עכשיו.

זאב אלקין: חבר הכנסת טיבי מבקש רביזיה.

זאב אלקין: אני מביא את בקשת הרביזיה להצבעה.

זאב אלקין: מי בעד בקשת הרביזיה של חבר הכנסת טיבי?

זאב אלקין: 5; מי נגד בקשת הרביזיה של חבר הכנסת טיבי?

זאב אלקין: 6.

זאב אלקין: הרביזיה לא נתקבלה.

אחמד טיבי: על חודו של קול, צריך לציין.

אחמד טיבי: ד.

אחמד טיבי: קביעת ועדות לדיון בהצעות החוק הבאות הצעת חוק התקשורת (בזק ושידורים) (תיקון - חובת העברה ללא תשלום של שידורי ערוץ ייעודי), התשס"ט-2009 של חה"כ רוברט אילטוב וקבוצת חברי כנסת (פ/810/18).

אחמד טיבי: 2.

אחמד טיבי: הצעת חוק המים (תיקון - חובת התקנת אביזרים חוסכי מים במבנים המשמשים גופי ציבור), התשס"ט-2009 של חה"כ יוחנן פלסנר, חה"כ ניצן הורוביץ (פ/1014).

אחמד טיבי: הצעת חוק חובת התקנת אביזרים חוסכי מים במבני ציבור, התשס"ט-2009 של חה"כ דב חנין וקבוצת חברי כנסת (פ/1279/18).

זאב אלקין: אנחנו עוברים לסעיף הבא בסדר היום: קביעת ועדות לדיון בהצעות החוק הבאות:

זאב אלקין: הצעת חוק התקשורת (בזק ושידורים) (תיקון – חובת העברה ללא תשלום של שידורי ערוץ ייעודי), התשס"ט-2009 – של חבר הכנסת רוברט אילטוב וקבוצת חברי הכנסת.

זאב אלקין: לגבי הצעת החוק הזאת הושמעו בדיון במליאה שלוש עמדות: ועדת כלכלה, ועדת חוקה וועדת הקליטה.

זאב אלקין: עכשיו אני רואה שגם הושמעה ההצעה להעביר את זה לוועדת האתיקה.

זאב אלקין: אני ארשה לעצמי לא לדון ברצינות בהצעה הרביעית כי ועדת האתיקה לא דנה בחוקים.

זאב אלקין: בבדיקה שעשיתי עם ראשי הוועדות ועדת הקליטה לא נקטה עמדה; יושב ראש ועדת חוקה, חוק ומשפט ביקש להעביר את זה אליו; יושב ראש ועדת הכלכלה בהתחלה ביקש להעביר את זה אליו, אבל בשיחה שקיימנו אתמול הוא הודיע לי שהוא מוותר ליושב ראש ועדת חוקה ומוכן שהצעת החוק תעבור לוועדת החוקה- -

אחמד טיבי: מה אומרת הצעת החוק?

זאב אלקין: - - לכן מבחינה זאת זה מגיע לכאן בהסכמה של שני ראשי ועדות.

זאב אלקין: אני יודע שהיועצת המשפטית של ועדת הכלכלה בכל זאת ביקשה להביע כאן עמדה מקצועית על אף העמדה של היושב ראש, ובוודאי נאפשר את זה.

זאב אלקין: אתי, בבקשה.

אתי בנדלר: תודה.

אתי בנדלר: קודם כול, אני נמצאת כאן בתוקף כהונתי כמשנה ליועצת המשפטית לכנסת, לכלכלה ותקשורת וכיועצת משפטית לוועדת הכלכלה.

זאב אלקין: אני מתקן את דבריי.

זאב אלקין: אתי בנדלר: אני בכל זאת רוצה לתת לכם רקע במה דברים אמורים.

זאב אלקין: קודם כול, חוק התקשורת (בזק ושידורים) שאותו מבקשים לתקן בהצעת החוק הפרטית הוא חוק שמאז ומעולם נדון בוועדת הכלכלה על כל תיקוניו, ומדובר בעשרות תיקונים.

זאב אלקין: זה חוק שהמומחיות בו מתנקזת בוועדת הכלכלה.

זאב אלקין: נוסף לזה, במסגרת חוק ההסדרים פרק י"ב, הפרק העבה ביותר, שפוצל בידי ועדת הכנסת- -

זאב אלקין: אז פיצלנו מה שעובד, בכל זאת.

אתי בנדלר: משהו רציני, נכון.

אתי בנדלר: פרק י"ב מדבר על רפורמה בשידורי טלוויזיה.

אתי בנדלר: הפרק הזה הועבר כחוק מפוצל, כאמור, לוועדת הכלכלה.

אתי בנדלר: הפרק הזה דן על רפורמה בשידורי הטלוויזיה המסחריים והרב-ערוציים.

אתי בנדלר: בין היתר מדובר שם גם על תיקון אחר שבעניינו אקדים ואומר שלפי חוק התקשורת, בעל רישיון כללי לשידורי כבלים חייב להעביר מספר ערוצים, ביניהם, ערוץ רשות השידור, את שידורי ערוץ 2, שידורי ערוץ 10, ערוץ הכנסת וגם שידורי ערוץ ייעודי.

אתי בנדלר: כרגע יש שני ערוצים ייעודיים בלבד: ערוץ 9 וערוץ המוסיקה ומתוכננים לקום ערוצים נוספים, ערוץ חדשות וערוץ בשפה הערבית.

אתי בנדלר: בהתאם לחוק כנוסחו היום הערוצים הייעודיים צריכים לשלם לבעל הרישיון הכללי דמי מעבר או דמי גישה.

אתי בנדלר: בהצעת החוק הממשלתית הגדולה שיש בה הרבה מאוד הוראות עם מבט רוחב בכלל על כל נושא שידורי הטלוויזיה המסחריים והרב-ערוציים, מוצע לחייב גם את ערוצי ה-must carry; בעל רישיון כללי לשידורי כבלים צריך להעביר אותם ללא תשלום, ושם מוצע לחייב בתשלום.

אתי בנדלר: קרי, רשות השידור, ערוץ הכנסת, ערוץ 10, ערוץ 2 יחויבו לשלם לבעל רישיון כללי דמי מעבר, דמי גישה.

אתי בנדלר: בהצעת החוק הפרטית הזאת מוצע לפטור מתשלום את הערוץ הייעודי שחייב היום בדמי גישה.

אתי בנדלר: ברור ששתי ההצעות האלה אינן מתיישבות זו עם זו.

אתי בנדלר: צריכים לבדוק, לדון בכל ההצעות ביחד, ותחליט הוועדה את אשר תחליט.

אתי בנדלר: על כל פנים, לא רק שזה נושא של ועדת הכלכלה, אלא שהנושא לגופו נמצא כרגע במסגרת הצעת חוק על שולחנה של הוועדה.

אתי בנדלר: מעבר להשלכות הרוחב אני מוכרחה לומר גם שהקשר של ועדת החוקה להצעת החוק הזאת הוא כמו הקשר לוועדה לזכויות הילד או לוועדת האתיקה.

אחמד טיבי: יש עוד קשר.

זאב אלקין: תודה רבה.

זאב אלקין: אני רק שוב אציין שדעתו של יושב ראש הוועדה היא לא כדעתך, ויש כאן סיכום שמקובל גם על יושב ראש ועדת הכלכלה שזה יעבור לוועדת חוקה.

זאב אלקין: אני מזכיר לחברים שבמצבים כאלה אנחנו לא מתערבים אם יש הסכמה בין ראשי הוועדות- -

נסים זאב: אולי זה נכפה עליו.

זאב אלקין: - -ולא כופים על- -

ניצן הורוביץ: זה לא תקין, הדבר הזה.

אחמד טיבי: זה לא נכון שאנחנו לא מתערבים, אדוני.

אחמד טיבי: זו החלטה תמוהה.

אחמד טיבי: צריך לבדוק מה המניעים.

אחמד טיבי: אם המניעים סבירים חברי הוועדה יוכלו לקבל את זה, ואם המניעים מפלגתיים, זה בעייתי.

ציון פיניאן: אני מציע להביא את זה להצבעה.

זאב אלקין: אני מביא את זה להצבעה.

אחמד טיבי: למה להצבעה?

אחמד טיבי: אנחנו רוצים לדון בזה.

ניצן הורוביץ: זה לא תקין.

ניצן הורוביץ: אפשר להבין למה ועדת חוקה, אדוני?

אחמד טיבי: היא הפכה להיות ועדת הבית של ישראל ביתנו.

זאב אלקין: אתה לא חייב לתמוך בזה.

ניצן הורוביץ: אבל אני רוצה להבין, אולי תסביר אתה, אדוני?

נסים זאב: אפשר לבקש ועדה משותפת, אדוני היושב ראש?

זאב אלקין: אמר יושב ראש ועדת כלכלה- -

נסים זאב: אבל אם יש הסכמה ביניהם- -

זאב אלקין: אני הצעתי לו את האופציה הזאת.

זאב אלקין: הוא לא רוצה אותה.

נסים זאב: מי לא רוצה?

זאב אלקין: יושב ראש ועדת כלכלה.

רחל אדטו: בהיגיון הזה כל החוקים צריכים ללכת לשם.

זאב אלקין: אתה רוצה לכפות עליו משהו שהוא לא רוצה?

אחמד טיבי: אני מבקש רשות דיבור, אדוני.

זאב אלקין: אתה מקבל רשות דיבור.

אחמד טיבי: תודה רבה.

אחמד טיבי: חברים, אני גם פונה לחבר הכנסת המציע.

אחמד טיבי: אני נמצא 10 שנים בכנסת.

אחמד טיבי: יש דברים שלא עושים.

אחמד טיבי: זה נושא מובהק וברור בתחום הסמכות של ועדת הכלכלה.

אחמד טיבי: זה שיושב ראש ועדת הכלכלה, משיקולים לא ענייניים ויתר לקולגה שלו, ואמר לו "קח", זה לא מוסיף כבוד, זה לא מקצועי, זה לא נכון, זה לא אתי.

אחמד טיבי: מה יקרה להצעת החוק הזאת בוועדת הכלכלה?

אחמד טיבי: היא תידון בצורה רצינית כמו שנושא התקשורת נמצא אך ורק בוועדת הכלכלה כבר שנים על גבי שנים.

אחמד טיבי: זאת הוועדה שאחראית על נושא כלכלה ותקשורת.

אחמד טיבי: לכן אני לא מבין למה אתה כיוזם רוצה שזה יהיה שם.

אחמד טיבי: מה, אופיר אקוניס לא יקדם לך את החוק?

אחמד טיבי: הוא יבלום לך אותו?

ניצן הורוביץ: הוא יעבור בכלכלה, תאמין לי.

אחמד טיבי: שם הדיון יהיה רציני.

אחמד טיבי: מה, דוד רותם, מכיוון שהוא חבר שלך באותה מפלגה יקדם לך אותו יותר?

אחמד טיבי: עד לאיפה אנחנו מרסקים את העבודה הפרלמנטרית בוועדות?

אחמד טיבי: יש גבול עד כמה חברי כנסת יכולים לפגוע במעמדה של הכנסת וועדותיה השונות.

אחמד טיבי: אני מבקש ממך לשקול מחדש את בקשתך.

רחל אדטו: לפי ההיגיון הנוכחי כל חוק, למעשה, צריך לעבור לוועדת חוקה, חוק ומשפט, כי אם מה שמאחד אותם זה "חוק", הם יכולים לקחת הכול – כלכלה, בריאות, עבודה – הכול יכול לעבור לשם באותו היגיון.

רוברט אילטוב: אני רוצה להתייחס.

רוברט אילטוב: הרי זאת לא הפעם הראשונה שחוקים עוברים מוועדה כזאת או אחרת בגלל דינמיקה פוליטית בכנסת.

רוברט אילטוב: אני לא מבין למה חבר כנסת אחמד טיבי, פתאום דווקא כשמדובר ביושב ראש ועדה ששייך למפלגת ישראל ביתנו, נעמד על רגליים אחוריות ומתנגד.

רוברט אילטוב: היו פה עשרות חוקים- -

אחמד טיבי: אני תומך בהצעת החוק, אני לא התנגדתי לה.

רוברט אילטוב: דיברו על מהות החוק, ואני רוצה לומר שהערוצים העיקריים של ערוץ 2, 1 ו-10 אינם משלמים דמי מעבר, ודווקא הערוצים הייעודיים הקיימים ואלה שיקומו, הם ערוצים שהבסיס הכלכלי שלהם הוא הרבה יותר קשה; קשה להם לעמוד בהוצאות- -

ניצן הורוביץ: בשביל זה צריך ועדת כלכלה.

רוברט אילטוב: - - דווקא פה השוויון נפגע, לא נפגע פה העניין המקצועי, אלא שוויון ההזדמנויות העסקיות.

רוברט אילטוב: לכן המקום שלו הוא שם – בוועדת חוקה, חוק ומשפט שבה השוויון הוא דבר חשוב.

רוברט אילטוב: דווקא אתה, אחמד טיבי, לא מדבר עכשיו על השוויון.

נסים זאב: אם זה היה ערוץ ערבי, אתה היית כן תומך.

אחמד טיבי: ועדת חוקה?

אחמד טיבי: אחרי ההסברים האלה אני בהחלט חושב שצריך להעביר את זה לוועדת האתיקה.

זאב אלקין: אני מודה לחברי הכנסת.

זאב אלקין: אני מביא את ההצעה להצבעה.

זאב אלקין: כל אחד יצביע בהתאם להבנתו.

זאב אלקין: מי בעד להעביר את זה לוועדת חוקה?

זאב אלקין: 7; נגד – 4; נמנעים – 1.

זאב אלקין: אושר.

זאב אלקין: החוק עבר לוועדת חוקה.

זאב אלקין: שתי הצעות החוק הבאות:

זאב אלקין: הצעת חוק המים (תיקון – חובת התקנת אביזרים חוסכי מים במבנים המשמעים גופי ציבור), התשס"ט-2009 של חברי הכנסת יוחנן פלסנר וניצן הורוביץ.

רחל אדטו: לוועדת חוקה.

זאב אלקין: אני אשקול אם זה מה שאתם חושבים.

רחל אדטו: - - - היגיון.

זאב אלקין: הצעת חוק חובת התקנת אביזרים חוסכי מים במבני ציבור, התשס"ט-2009 של חבר הכנסת דב חנין וקבוצת חברי כנסת.

זאב אלקין: בשתי הצעות החוק הללו הושמעו ההצעות הבאות: ועדת הפנים וועדת הכלכלה.

זאב אלקין: חברת הכנסת רחל אדטו הוסיפו הצעה שלישית, ועדת חוקה- -

רחל אדטו: באותו היגיון.

זאב אלקין: יושב ראש ועדת הכלכלה ביקש להעביר את זה לוועדת הכלכלה, ויושב ראש ועדת הפנים הסכים עם זה, אבל היות שיש בקשה לוועדת חוקה – ואני בהחלט מצטרף לחברת הכנסת אדטו – אנחנו לא נוכל להצביע היום כי אני אבקש את חוות הדעת של יושב ראש ועדת חוקה.

רחל אדטו: אני מורידה את ההצעה.

זאב אלקין: אבל אני כבר לא מוריד.

רחל אדטו: אני מורידה את ההצעה, היא הייתה בציניות.

זאב אלקין: אז כשיש הצעות בציניות נבדוק את זה.

ניצן הורוביץ: זה לא היה בציניות.

רחל אדטו: זאת הייתה הצעה בציניות על חשבון - -

זאב אלקין: אז בפעם הבאה שאת מציעה משהו בציניות כדאי לשקול את זה.

רחל אדטו: זאת הייתה הצעה צינית על חשבון ההצעה קודם.

זאב אלקין: אני הורדתי את זה מסדר היום במסגרת סמכותי- -

רחל אדטו: אתה לא יכול להוריד את זה מסדר היום.

זאב אלקין: - - כי אני הקשבתי לחברת הכנסת אדטו.

זאב אלקין: היה היגיון בדבריה, אני הצטרפתי להצעתה, ואני הולך לבקש את חוות הדעת של יושב ראש ועדת חוקה.

ניצן הורוביץ: אתה עומד על כך שזה יידון בוועדת חוקה.

זאב אלקין: לא, אני עומד לבדוק.

ניצן הורוביץ: - - -

זאב אלקין: לא, אני עומד לפנות ליושב ראש ועדת חוקה ולשאול מה עמדתו.

רחל אדטו: אתה עושה דבר, אתם מדברים על דבר- -

זאב אלקין: אני עושה את זה בעקבות דברייך.

רחל אדטו: זה לא באישורי, אל תשחק.

רחל אדטו: אתה עושה משחק עכשיו.

רחל אדטו: היה ברור לגמרי שזאת הצעה צינית ולא רצינית.

זאב אלקין: אז לא מציעים הצעות ציניות בוועדות.

זאב אלקין: תודה.

רחל אדטו: אתה לוקח דבר שעכשיו- -

זאב אלקין: חברת הכנסת אדטו, את לא בזכות דיבור.

רחל אדטו: הנושא של המים- -

זאב אלקין: את לא בזכות הדיבור, אני קורא אותך לסדר פעם ראשונה- -

רחל אדטו: אני אדבר.

רחל אדטו: אל תקרא לי לסדר.

זאב אלקין: אני קורא אותך לסדר פעם שנייה.

רחל אדטו: אני מבקשת עכשיו את זכות הדיבור.

זאב אלקין: בנושא הבא.

רחל אדטו: לא, בנושא הזה.

רחל אדטו: תן לי את זכות הדיבור בדבר הזה כמו שעשית מחטף עם ההצעה הצינית- -

זאב אלקין: לא, הנושא הזה ירד מסדר היום.

רחל אדטו: - - לא יכול להיות שנושא המים עומד על סדר היום של מדינת ישראל- -

זאב אלקין: ירד מסדר היום.

רחל אדטו: לא, נושא המים עומד על סדר היום של מדינת ישראל- -

זאב אלקין: נושא המים בוודאי שלא ירד- -

רחל אדטו: - - ולא יכול להיות שהשיקול הקואליציוני שלך - - ההצעה הזאת טובה, היא חשובה- -

זאב אלקין: בהחלט, אני בעדה.

רחל אדטו: אז בבקשה, תקדם אותה עכשיו.

רחל אדטו: תקדם אותה, ואל תתקע אותה עכשיו.

זאב אלקין: אני בעדה, אבל מה אני אעשה, אני עכשיו אשאל את יושב ראש ועדת חוקה.

רחל אדטו: אל תתקע את ההצעה הזאת עכשיו.

ניצן הורוביץ: היא הסירה את ההסתייגות, מה זה פה?

רחל אדטו: אני הצעתי הצעה צינית, ואל תתפוס את זה עכשיו- - -

רוברט אילטוב: היא לא יכולה לעשות קרקס.

רחל אדטו: מה זה קרקס?

זאב אלקין: תודה רבה.

רחל אדטו: מה זה קרקס?

רחל אדטו: מה זה קרקס?

זאב אלקין: הנושא הבא על סדר היום- -

קריאות: - - -

זאב אלקין: אני מבקש שקט.

זאב אלקין: חברת הכנסת אדטו, קראתי אותך לסדר פעמיים- -

רחל אדטו: אל תקרא אותי לסדר כי אתה עושה בדיחה ממה שעשית- -

זאב אלקין: את מפריע להמשך הדיון בוועדת הכנסת.

ניצן הורוביץ: אני רוצה תסיר לבקש רביזיה.

זאב אלקין: על מה?

ניצן הורוביץ: על ההחלטה הזאת.

זאב אלקין: אי אפשר לבקש רביזיה על מה שלא הצביעו.

זאב אלקין: זה פשוט ירד מסדר היום.

ניצן הורוביץ: זה חשוב מדי מכדי להתנהג כך.

זאב אלקין: תודה רבה, חבר הכנסת הורוביץ.

רחל אדטו: אתה מטיל מס בצורת מצד אחד, ואת הדבר הזה אתה לא מעביר?

ניצן הורוביץ: - - -את הדבר הזה?

ניצן הורוביץ: איזו מין התנהגות זאת?

זאב אלקין: אני עובר לנושא הבא.

ניצן הורוביץ: לא, אדוני, זה בלתי נסבל הדבר הזה.

קריאות: - - - ה.

קריאות: עבודת הוועדות בפגרת הקיץ

זאב אלקין: בבקשה, אדוני המזכיר, תציג בבקשה את ההצעה שלכם לסדרי עבודה בפגרה.

רחל אדטו: אני אמרתי, בוא נעביר את זה לוועדת חוקה, אז הוא לקח את זה.

רחל אדטו: אני אמרתי את זה בציניות על חשבון הפעם הקודמת, אז עכשיו, מה הוא עושה?

רחל אדטו: הוא לא מוכן להצביע על זה ולהעביר את זה.

רחל אדטו: זה לא בסדר.

אחמד טיבי: אדוני היושב ראש, אני מבקש זכות דיבור.

זאב אלקין: אנחנו בנושא פגרה.

רחל אדטו: לא, אנחנו בפגרה- -

קריאה: - - -

זאב אלקין: הסרתי את הנושא מסדר היום, מה אתה רוצה?

זאב אלקין: לא הצבעתי, לא לכאן ולא לכאן.

זאב אלקין: אני אבדוק עם יושב ראש ועדת חוקה מה עמדתו.

ניצן הורוביץ: אחר כך מתפלאים למה יש דעה שלילית בציבור על הכנסת.

ניצן הורוביץ: אחר כך מתפלאים למה אתם סופגים ביקורת.

ניצן הורוביץ: בדיוק בגלל תרגילים מטופשים כאלה- -

רחל אדטו: נכון.

ניצן הורוביץ: - - חסרי כל סיבה.

רוברט אילטוב: זה התרגיל שלכם.

זאב אלקין: רק אתה צריך לציין מי ביקש - -

ניצן הורוביץ: זה חוק חשוב.

רחל אדטו: זה מדי חשוב כדי להעביר את זה בבדיחה שעשית מזה עכשיו.

אלכס מילר: אדוני היושב ראש, אני חושב שכאשר חברי כנסת אומרים משהו לפרוטוקול זה צריך להיות לפרוטוקול, ולא לזרוק- -

רחל אדטו: זה לא לפרוטוקול.

רחל אדטו: מה לפרוטוקול?

רחל אדטו: כל ההצגה הקודמת- -

אלכס מילר: את יושבת פה בוועדה, את זורקת הצעה - -

רחל אדטו: שום דבר.

אלכס מילר: - - עם זה ממשיכים, אז תדעי להתמודד בוועדה כמו שצריך.

רחל אדטו: עוד אחד שמחנך אותי, סליחה.

רחל אדטו: אל תחנך אותי בדברים האלה- -

אלכס מילר: אין בעיה, אבל בגללך זה נתקע עכשיו.

רחל אדטו: אל תגיד לי שבגללי זה נתקע.

רחל אדטו: אל תתחיל בגלל התרגיל הקודם בוועדת חוקה.

אלכס מילר: אני לא מתחיל.

רחל אדטו: איזו חוצפה.

ניצן הורוביץ: אנחנו רוצים להבין מה עכשיו הולך להיות.

זאב אלקין: בבקשה, אייל.

איל ינון: בעניין עבודת הפגרות בפגרת הקיץ אני אתאר מה היה בפגרות הקודמות, והוועדה תקבל החלטה ביחס לסדרי העבודה בפגרה הנוכחית.

איל ינון: בפגרת הקיץ ב-2007 אישרה ועדת הכנסת שלא תתקיימנה יותר מתשע ישיבות, אלא אם כן יושב ראש הכנסת יתיר ישיבה נוספת.

איל ינון: ישיבות ועדות משנה וסיורים, כמוהן כישיבות ועדה.

איל ינון: ההוראה הזאת לא חלה על ועדת החוץ והביטחון, ועדת כספים וועדת חוקה, חוק ומשפט.

איל ינון: בפגרה האחרונה, בקיץ 2008, הוועדה אישרה שלא תתקיימנה יותר מ-12 ישיבות, אלא אם כן יושב ראש הכנסת יתיר ישיבה נוספת; גם ישיבות ועדות משנה וסיורים, כמוהן כישיבות ועדה.

איל ינון: ההוראה לא חלה על ועדות חוץ וביטחון, כספים וחוקה.

איל ינון: בשבועיים האחרונים של אוגוסט לא התקיימו ישיבות, גם במקרה שלפנינו ממילא בכנסת יש חופשה מרוכזת בשבועיים האחרונים של אוגוסט, אז גם לא תתקיימנה ישיבות, אלא באישור חריג של יושב ראש הכנסת ובמקרים חריגים ביותר.

איל ינון: תינתן הודעה של שלושה ימים מראש לפני כינוס ישיבה של ועדה.

קריאה: - - -

איל ינון: לא יותר מ-12 ישיבות.

איל ינון: אני מציע לקבל את ההצעה שהוועדה אישרה בפגרה הקודמת – 12 ועדות.

זאב אלקין: אני מבין שיש גם שבועיים מיוחדים- -

איל ינון: אמרתי שבשבועיים האחרונים של אוגוסט לא יהיו ישיבות בכלל, אלא באישור היושב ראש.

זאב אלקין: לפי המנכ"ל, אם יהיו נסיבות מיוחדות הכנסת יודעת לאפשר.

מוחמד שמייה: אדוני המזכיר, היושב ראש אישר שתי ישיבות של ועדת חינוך.

איל ינון: נכון, ועדת חינוך.

זבולון אורלב: אנחנו ביקשנו לא שתיים, אלא אפשרות לשלוש ישיבות בין 15 באוגוסט ל-1 בספטמבר.

זבולון אורלב: שתי ישיבות כבר נקבעו ואושרו, וישיבה אחת אופציונלית כדי שהוועדה תוכל להגיב לכל מיני אירועים שקשורים לפתיחת שנת הלימודים.

זבולון אורלב: אנחנו מבקשים ששלוש הישיבות האלה יוחרגו גם מ-12 הישיבות האחרות.

זאב אלקין: לגבי הישיבה השלישית יש הסכמה של היושב ראש?

מוחמד שמייה: עקרונית זה מאושר, ואנחנו נערכנו.

זאב אלקין: לשלוש?

מוחמד שמייה: כן.

זבולון אורלב: הישיבה האחרונה, מדובר על יום לפני פתיחת שנת הלימודים.

זאב אלקין: הם לא חרגו מ-12 הישיבות, זה קשור - - -

איל ינון: זה משהו אחר.

איל ינון: זאת בקשה אחרת.

זבולון אורלב: אנחנו מבקשים ששלוש הישיבות האלה שקשורות בפתיחת שנת הלימודים יוחרגו מ-12 הישיבות האלה.

זאב אלקין: למה?

זבולון אורלב: כי יש לנו עבודה שוטפת.

זבולון אורלב: אלה אירועים שקשורים לפתיחת שנת הלימודים – אם יהיו שביתות.

זבולון אורלב: יכול להיות שהן לא תתקיימנה.

זבולון אורלב: הם קשורים לאירועים הנקודתיים של פתיחת שנת הלימודים.

זבולון אורלב: באשקלון יש שביתה או במקום אחר יש הורים כמו למשל אם הורים לא רוצים לפתוח את שנת הלימודים.

זבולון אורלב: אגב, כך נהגו כל השנים הקודמות, למיטב זיכרוני.

זאב אלקין: נראה לי שזאת בהחלט הצעה סבירה.

זאב אלקין: אני מביא את ההצעה הבאה: לא יתקיימו יותר מ-12 ישיבות, אלא אם כן יושב ראש יאשר ישיבה נוספת.

זאב אלקין: ישיבות ועדת משנה וסיורים ייחשבו כישיבה, לצורך המניין; לוועדת החינוך יאפשרו 15 ישיבות ולא 12; ועל הוועדות – חוץ וביטחון, כספים וחוקה, לא יחולו מגבלות של מספר הישיבות.

זאב אלקין: שנית, בשבועיים האחרונים של אוגוסט, מ-16 באוגוסט עד 31 באוגוסט, לא יתקיימו ישיבות, אלא אם כן באישור מיוחד של יושב ראש הכנסת ובהיערכות מיוחדת.

זאב אלקין: יחד עם זאת מאושרות מראש שלוש ישיבות בתקופה הזאת.

זאב אלקין: לא בטוח שכולן יתקיימו במשכן.

זבולון אורלב: כן, אנחנו בתיאום עם המנכ"ל.

זאב אלקין: אולי חלק יהיו בסיורים בכלל, אבל זה לפי שיקול דעתכם.

זאב אלקין: דבר שלישי, כינוס ישיבה ידרוש הודעה של שלושה ימים מראש.

אחמד טיבי: אדוני, נגיד שאנחנו אוספים 25 חתימות לכינוס חירום של הכנסת- -

איל ינון: מליאה.

אחמד טיבי: כן, כן.

איל ינון: זה לא קשור להחלטה הזאת בכלל.

איל ינון: זה על פי הכללים הרגילים.

זבולון אורלב: הישיבות באותם ימים- - -

איל ינון: זה לא קשור.

זאב אלקין: לא, אם באותם ימים ועדה תשב, זה נחשב ב-12.

איל ינון: הנוהל לגבי כינוס המליאה הוא הנוהג הרגיל כפי שקבוע בתקנון הכנסת:

איל ינון: לבקשת 25 חברי כנסת או לפי בקשת הממשלה.

אחמד טיבי: גם בשבועיים האלה?

ארבל אסטרחן: אני רוצה להבהיר שישיבה יכולה להיות- - -

זאב אלקין: לצורך הבהרה, לפי הצעה של ארבל, ישיבה יכולה לכלול מספר נושאים.

זאב אלקין: אני מביא לאישור את ההצעה הזאת.

זאב אלקין: מי בעד ההצעה?

זאב אלקין: מי נגד?

זאב אלקין: מי נמנע?

זאב אלקין: ההצעה עברה פה-אחד.

אחמד טיבי: יש לי הערה.

זאב אלקין: מזכירים לי אז אני מדייק.

זאב אלקין: יש בקשה שהכלל הזה יוחל גם על ועדות מיוחדות וגם על ועדות חקירה פרלמנטרית.

זאב אלקין: זה ברור.

אחמד טיבי: שמה?

זאב אלקין: כמו ועדה רגילה.

אחמד טיבי: 12 ישיבות.

אחמד טיבי: אדוני היושב ראש, כדי להחזיר את העניינים לפרופורציה נאמרה הערה צינית מפי חברת הכנסת רחל אדטו, ומקובל לפעמים בפרלמנטים בעולם, לרבות בכנסת ישראל, לומר הערות ציניות.

אחמד טיבי: מי כמוני משתמש בשיטה הזאת הרבה.

אחמד טיבי: אדוני יכול לקבל או לא לקבל הערה צינית, אבל מדובר בנושא המים, חסכמים, זה נושא חשוב לכל אזרח במדינת ישראל, וכל מה שנדון פה זה לאיזו ועדה להעביר את זה.

אחמד טיבי: לכן אני מבקש ממך, אדוני, לשקול מחדש ולהביא את זה לדיון כדי להעביר את זה לוועדה המתאימה.

זאב אלקין: תודה רבה, אדוני, חבר הכנסת טיבי.

זאב אלקין: אני מעוניין מאוד שהצעת החוק הזאת תקודם במהירות, ולכן אני לא אעכב את העניין הזה, אבל אני בכל זאת לא אעשה את זה עכשיו, אלא אקיים בירור קצר עם יושב ראש ועדת חוקה במהירות האפשרית – אולי אפילו עוד היום – ואביא את זה לדיון כאן בוועדה.

אחמד טיבי: עוד משפט.

רוברט אילטוב: זה שוב מניע פוליטי מבחינתך?

אחמד טיבי: אני הצעתי לך את זה באופן חברי.

רחל אדטו: מים זה לא פוליטי?

קריאה: זאת הייתה הערה צינית.

רוברט אילטוב: זאת הייתה הערה צינית?

רחל אדטו: ודאי שזאת הייתה הערה צינית.

רוברט אילטוב: לא, של חבר הכנסת טיבי.

זאב אלקין: חבר הכנסת טיבי- -

אחמד טיבי: אם אתה דוחה גם את הבקשה שלי, אז בבקשה, לא צריך.

אחמד טיבי: ו.

אחמד טיבי: חילופי אישים בוועדה המשותפת לוועדת החוקה, חוק ומשפט ולוועדת הכספים לעניין חוק נכסים של נספי השואה (השבה ליורשים והקדשה למטרות סיוע והנצח, (התשס"ו-2006(

זאב אלקין: אני עובר לנושא האחרון: חילופי אישים בוועדה משותפת לוועדת חוקה, חוק ומשפט ולוועדת כספים לעניין חוק נכסים של נספי שואה (השבה ליורשים והקדשה למטרות סיוע והנצחה), התשס"ו-2006.

זאב אלקין: פנה אליי יושב ראש ועדת חוקה בבקשה שבמקומו של חבר הכנסת רוני בר-און שהפסיק להיות חבר בוועדת חוקה יתמנה חבר הכנסת אופיר פינס כחבר בוועדה הזאת.

זאב אלקין: זה מחייב את האישור שלנו.

זאב אלקין: מי בעד אישור הבקשה?

זאב אלקין: פה אחד; נגד – אין; נמנעים – אין.

זאב אלקין: הבקשה אושרה.

זאב אלקין: תודה רבה, תם סדר היום, הישיבה נעולה.